Adinda van Heerden | Coram Deo Pastoral Counselling and Narrative Therapy Training
Home → Helping team → Adinda van Heerden
Dit is ‘n voorreg om ietsie van myself en my beradingsbelangstelling met jou te deel. Ek is gëinteresseerd ‘n wye verskeidenheid temas, veral verhoudings (insluitend selfdegedslag verhoudings), kinders, teens en jong volwassenes. Vanweë my eie verhaal resoneer die ervaring van enkelouerskap sterk met my.
Na my pa se dood moes ek op ‘n jong ouderdom reeds ‘n verantwoordelik rol vertolk in ons enkelouer gesin. Vermoedelik het hierdie en talle ander verliese in my lewe wat woestyn-tyd in afsondering by God genoodsaak het, my ingesteldheid op mense se seer verfyn en my luister-oor ontwikkel.
Baie jare in die korporatiewe wêreld het hierdie ingesteldheid uitgebrei na die positiewe leiding van spanne waar ons saam belê in die groei van individue deur betekenis te skep.
‘n Honger om meer vir myself en ander mense te beteken het my in 2016 by die twee jaar Pastoraal Narratiewe Terapie kursus gebring en ek glo dat dit elke dag ‘n geweldige omkeer veroorsaak in my manier van leef en hoe ek omgaan met mense in my leef wêreld.
Dit is ook vir my besonder as een van die personeellede om jou te ontvang wanneer jy ons by Coram Deo besoek of met jou te gesels as jy inbel om met een van ons ‘n gesprek te reel.
On June 13, 2018 / Custom 01, Helping team